Miguela Xuereb .td_uid_2_60ac05ea88f10_rand.td-a-rec-img{text-align:left}.td_uid_2_60ac05ea88f10_rand.td-a-rec-img img{margin:0 auto 0 0} Il-Partit Nazzjonalista, illum, f'konferenza tal-aħbarijiet nieda l-ewwel sett ta' proposti, frott il-ħidma tal-clusters, li jindirizzaw is-sitwazzjoni tal-iffullar fil-Faċilità Korrettiva ta' Kordin. Il-proposti mressqa huma dawn: Estensjoni strutturali tal-Faċilità attwali ta' Kordin; L-arrest preventiv għandu jkun l-eċċezzjoni għar-regola u jintuża biss f'każijiet mill-aktar serji; Li jkunu provduti postijiet aktar adegwati ta' half-way houses u akkomodazzjoni b'superviżjoni li jkunu maħsuba għal priġunieri li waslu fl-aħħar tas-sentenza tagħhom, anke għal integrazzjoni mill-ġdid aħjar fis-soċjetà, Li jkun provdut trattament aktar xieraq lill-vittmi tal-vizzju tad-droga, 'l bogħod mill-Ħabs, simili għall-'Prison Inmate Programme li tmexxi l-Caritas. Ripatrijazzjoni tal-priġunieri barranin lejn pajjiżhom. Tidħol fis-seħħ leġiżlazzjoni dwar it-tagging elettroniku, li permezz tagħha l-priġunieri jkunu jistgħu jservu s-sentenza tagħhom band'oħra minflok fil-Ħabs, b'dan ikun jgħodd ukoll għall-persuni miżmumin taħt arrest preventiv. Jinfetħu unitajiet għall-ulied u l-ġenituri, simili għall-kunċett imħaddem fir-Renju Unit u fl-Italja biex jintlaqgħu l-priġunieri ġenituri, filwaqt li tingħata attenzjoni lill-ħtiġijiet ta' ulied dawn il-priġunieri barra mill-Faċilità ta' Kordin, anke għall-ġid tal-ulied. Titwettaq riforma tas-sistema tal-parole biex aktar priġunieri jitħallew jagħżlu r-riabilitazzjoni u r-riforma. Ikun żviluppat il-kunċett ta' parole abbażi ta' anzjanità u saħħa fiżika, maħsuba għall-priġunieri li qed iġarrbu kundizzjonijiet serji. Il-konferenza tal-aħbarijiet kienet indirizzata mill-Kelliem tal-Partit Nazzjonalista għall-Intern, is-Sigurtà Nazzjonali u ċ-Ċittadinanza Beppe Fenech Adami, kif ukoll mill-Kandidati għall-elezzjoni ġenerali li ġejja, Graziella Galea, Errol Cutajar u Darren Carabott. Il-Ministru qal fil-konferenza tal-aħbarijiet li l-proposti jindirizzaw b'mod konkret is-sitwazzjoni ta' ffullar fil-Faċilità Korrettiva ta' Kordin, li qed titqarreb lejn kollass. Qal ukoll kif il-cluster għas-sigurtà qed iniedi dawn id-disa' inizjattivi biex tibda' d-diskussjoni u li, jekk jiġu adottati, iwasslu għal tnaqqis fil-popolazzjoni tal-ħabs f'Malta u għaldaqstant jinkisbu kundizzjonijiet aktar umani għall-priġunieri, ambjent tax-xogħol aħjar għall-gwardjani u s-serħan il-moħħ li s-sitwazzjoni hi kkontrollata. Il-Ministru qal kif dawn huma l-ewwel sett ta' proposti minn dan il-grupp, b'aktar proposti mistennija jitħabbru fil-ġimgħat li ġejjin. .td_uid_3_60ac05ea891e4_rand.td-a-rec-img{text-align:left}.td_uid_3_60ac05ea891e4_rand.td-a-rec-img img{margin:0 auto 0 0}